Source: https://finlex.fi/fi/laki/ajantasa/1982/19821112
Timestamp: 2020-02-22 10:12:45+00:00
Document Index: 3077004

Matched Legal Cases: ['§2', '§2', '§ 3', '§ 4', '§ 5', '§6']

Laki valaiden ja arktisten hylkeiden suojelusta 1112/1982 - Ajantasainen lainsäädäntö - FINLEX ®
Olet tässä: Finlex › Lainsäädäntö › Ajantasainen lainsäädäntö › Vuosi 1982 › 23.12.1982/1112
Laki valaiden ja arktisten hylkeiden suojelusta
Suomalaisten alusten käyttäminen valaanpyyntiin on kielletty.
Seuraavien valaista saatavien tuotteiden tai valaan osien maahantuonti on kielletty:
1) valaanliha, valaanlihauute ja valaanlihamehu;
2) valaan elimet ja nahka;
3) hetulat ja niiden osat, hampaat ja luut;
4) kohdassa 3 mainituista valaanosista muodostuneet jätteet ja sanotuista osista valmistetut jauhot ja jauheet; sekä
5) ambra, spermaseetti, valaanrasva ja valasöljy.
Mitä 1 momentissa säädetään, ei koske Suomen ympäristökeskuksen luvalla tapahtuvaa tuontia tieteelliseen tai opetukselliseen tarkoitukseen eikä valaiden hampaista tai valaan luusta valmistettujen taide-esineiden maahantuontia. (20.12.1996/1107)
Grönlannin hylkeen valkoturkkisten kuuttien ja kuplahylkeen kuuttien raakanahkojen ja käsiteltyjen nahkojen sekä näistä nahoista valmistettujen tuotteiden maahantuonti on kielletty.
Valaat ovat rauhoitettuja Suomen alueella ja talousvyöhykkeellä siten kuin luonnonsuojelulaissa (1096/1996) säädetään.
Verkkoon tai muuhun pyydykseen kiinni jäänyt valas on päästettävä välittömästi vapaaksi, jos valas on vahingoittumaton. Vahingoittunutta tai muutoin avuttomassa tilassa olevaa valasta on pyrittävä auttamaan. Valas voidaan ottaa haltuun hoitoon kuljettamista tai tilapäistä hoitoa varten. Muilta osin noudatetaan, mitä eläinsuojelulaissa (247/1996) säädetään.
Kuolleena löydetyn valaan haltuunotto on kielletty. Kuollut valas saadaan kuitenkin toimittaa Luonnontieteelliseen keskusmuseoon tai Eläinlääkintä- ja elintarviketutkimuslaitokseen.
Rangaistus luonnonsuojelurikoksesta säädetään rikoslain (39/1889) 48 luvun 5 §:n 2 momentissa ja 5 a §:ssä.
Tämä laki tulee voimaan 1 päivänä helmikuuta 1983.
HE 103/82, l-tvk.miet 14/82, suvk.miet 149/82
HE 79/1996, YmVM 8/1996, EV 214/1996, Neuvoston direktiivi 83/129/ETY; EYVL N:o L 91, 9.4.1983, s. 30; muut 85/444/ETY ja 89/370/ETY.
1 §2 §2 a § 3 § 4 § 5 §6 §Muutossäädösten voimaantulo ja soveltaminen:21.4.1995/700:20.12.1996/1107:26.11.2004/1070:30.12.2015/1685: